**Oznámenie o zámere predať majetok ako prípad hodný osobitného zreteľa**

**V zmysle § 9a ods. 8, pís. e) zákona 138/1991 Zb. o majetku obcí v znení neskorších predpisov predkladáme návrh na predaj majetku obce Sihelné ako prípad osobitného zreteľa.**

**Obec Sihelné je výlučným vlastníkom nehnuteľnosti pozemku zapísanej na**

**LV č. 852,** k.ú. Sihelné, **parcela E KN 5108/4 vo výmere 1308 m2,** zastavané plochy a nádvoria.

Žiadateľ chce odkúpiť časť parcely E KN 5108/4, a to len tú časť, ktorá na základe geometrického plánu č. 17883369-121/2018 vytvoreného Jozefom Kupčulákom, Geodet, Hattalova 341, Námestovo zo dňa 27. 11. 2018 zodpovedá dielu č. l o výmere **305** **m2**  ktorý tvorí novovytvorenú parcelu C KN 803/6, ostatné plochy, o výmere **305** **m2**

a časť parcely E KN 5108/4, ktorá zodpovedá dielu č. 2 o výmere **178** **m2** , ktorý tvorí novovytvorenú parcelu C KN 1308/82, vodné plochy, o výmere **178** **m2**.

Ide o pozemky priľahlé k rodinnému domu a ku pozemkom, ktoré sú dvorom k rodinnému domu.

Tieto pozemky neposkytujú trvalý úžitok pre obec. Je to pozemok, ktorý obec Sihelné nemôže  pre rozvoj obce využiť alebo inak lepšie zhodnotiť.

Vzhľadom k nevyužiteľnosti pozemkov na iné účely a s prihliadnutím na polohu pozemkov je predpoklad, že obci by sa nepodarilo iným spôsobom účelne naložiť s týmto prebytočným majetkom.  
Kupujúcim bude: Vronková Marcela, rod. Rusnáková, Sihelné 62 a Stanislav Vronka,

Sihelné 62.

Zámer predať uvedený majetok obce z dôvodu osobitného zreteľa bude predmetom schvaľovania obecného zastupiteľstva v Sihelnom na najbližšom rokovaní trojpätinovou väčšinou všetkých poslancov.

Zámer predať tento majetok je obec povinná zverejniť najmenej 15 dní pred schválením prevodu obecným zastupiteľstvom na svojej úradnej tabuli a na internetovej stránke obce. Tento zámer musí byť zverejnený počas celej doby.

V Sihelnom dňa 13. 6. 2019

Mgr. Ľubomír Piták

starosta obce